Ma untascheidt zwischn dem unmiddlbor an dea Grenz ligndn Grousn Ossa (1293 m) (Velký Ostrý) und dem westlich davo ganz in Bayan ligndn Kloana Ossa (1266 m) (Malý Ostrý). De Gipfe vo de zwoa Beag san af dea deitschn Seitn und aa af dea Gmoandegrenz zwischn Lohberg im Sidostn und Lam im Noadwestn. Wegn dea spitzn Foam guitn beid Gipfe ois oanzigartig im Boarischn Woid und prägn de Kulisse de Lama Winkls, dea vo den Oatn Arrach, Lam und Lohberg buit wiad. Dear Ossa liegt im Landkroas Cham und somid seit dea Landkroaseform vo 1972 im Regierungsbezirk Obapfoiz. Zuvor hod dea Ossa zum Landkroas Kötzting keat und domid zum Regierungsbezirk Niadabayern.